ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
کوپ – 26 کو سرگرم قابل نفاذ ہونا چاہیے: جناب بھوپندر یادو ہندوستان اور برطانیہ جدید ترین ٹیکنالوجیوں کے اجتماعی تحقیق و ترقی اور کم کاربن کےاخراج کے لیے تسلیم شدہ ٹیکنالوجیوں کی منتقلی کی سمت میں کام کریں گے
نئی دہلی۔ 22 اکتوبر ماحولیات، جنگلات اور موسمیاتی تبدیلی کے مرکزی وزیر، جناب بھوپیندر یادو نے آج سی او پی  کے بامعنی نتائج کے لیے برطانیہ کی کوپ پریذیڈنسی کو ہندوستان کے مکمل تعاون کا یقین دلایا، اور کہا کہ آئندہ کوپ – 26 کو فعال اور قابل نفاذ ہونا چاہیے۔
جناب بھوپیندر یادو نے آج نئی دہلی میں برطانیہ کی وزیر خارجہ محترمہ الزابیتھ ٹرس کے ساتھ دو طرفہ ملاقات کی۔ ملاقات کے دوران ، انہوں نے کوپ – 26، یو کے کوپ – 26 اقدامات ، ہند-برطانیہ روڈ میپ – باہمی تعاون ، ماحولیاتی تبدیلی پر دولت مشترکہ اعلامیہ اور دیگر متعلقہ امور جیسے اہم مسائل پر تبادلہ خیال کیا۔
میٹنگ کے دوران ، وزیر موصوف نے کہا کہ کوپ 26 کے بڑی توقعات میں پیرس معاہدے کے غیر حل شدہ مسئلہ پر اتفاق رائے ، طویل مدتی موسمیاتی مالیات، مارکیٹ پر مبنی میکانزم وغیرہ شامل ہیں۔
اس بات پر زور دیتے ہوئے کہ کوپ 26 کو 2025 کے بعد کے عرصے کے لیے طویل مدتی موسمیاتی فنانس کے تعین کا عمل بھی شروع کرنا چاہیے ، جناب یادو نے کہا کہ ہندوستان یوکے کوپ – 26 پریذیڈنسی کے پانچ اہم اقدامات بشمول پائیدار زمینی استعمال ، توانائی کی منتقلی ، کم اخراج والی گاڑیوں کی منتقلی، موسمیاتی فنانس اور موافقت کا خیرمقدم کرتا ہے۔.
میٹنگ میں دونوں فریقوں نے دو طرفہ شراکت داری اور تعاون کو مضبوط بنانے کی ضرورت پر زور دیا تاکہ جدید ٹیکنالوجیز کی اجتماعی تحقیق و ترقی اور کم کاربن کے اخراج والی تسلیم شدہ ٹیکنالوجی کی منتقلی کو آسان بنایا جا سکے۔
دونوں فریقوں نے بین الاقوامی شمسی اتحاد، کوالیشن ڈیزاسٹر ریسیلینٹ انفراسٹرکچر ، لیڈر شپ گروپ فار انڈسٹری ٹرانزیشن ، موافقت اور لچک سے متعلق کارروائی کے لیے کال، اور مشن اختراعات سمیت عالمی ماحولیاتی اقدامات کو بھی مضبوط کرنے کے طریقے تلاش کرنے پر اتفاق کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12123
(Visitor Counter : 111
کوئلے کی وزارت
مرکزی کابینہ نے ’کوئلے کی تلاش اور لگنائٹ اسکیم‘ کی مرکزی سیکٹر اسکیم کو جاری رکھنے کی منظوری دی
اقتصادی امور کی کابینہ کمیٹی  نے آج عزت مآب وزیر اعظم جناب نریندر مودی کی زیرصدارت ’’کوئلہ کی تلاش اور لگنائیٹ اسکیم ‘‘ کی مرکزی سیکٹر اسکیم کو جاری رکھنے کی منظوری دی جس پر 2980 کروڑ روپے 2021-22 سے 2025-26 تک 15 ویں مالیاتی کمیشن سائیکل کے ساتھ شریک ٹرمینس کا تخمینہ لگایا گیا تھا۔
اس اسکیم کے تحت کوئلہ اور لگنائٹ کی تلاش دو وسیع مراحل میں کی جاتی ہے:  پروموشنل  تلاش یا ایکسپلوریشن اور  نان کول انڈیا لمیٹڈ بلاکس میں تفصیلی تلاش۔
یہ منظوری پروموشنل  ایکسپلوریشن  کے لیے 1650 کروڑ روپے اور غیر سی آئی ایل علاقوں میں تفصیلی ڈرلنگ کے لیے 1330 کروڑ روپے فراہم کرے گی۔ تقریباً 1300 مربع کلومیٹر رقبہ علاقائی تلاش کے تحت آئے گا اور تقریباً 650 مربع کلومیٹر رقبہ تفصیلی ریسرچ کے تحت آئے گا۔
ملک میں موجود کوئلے کے وسائل کو ثابت کرنے اور ان کا تخمینہ لگانے کے لیے کوئلے اور لگنائٹ کی تلاش کی ضرورت ہے جو کوئلے کی کان کنی شروع کرنے کے لیے تفصیلی پروجیکٹ رپورٹ تیار کرنے میں مدد کرتی ہے۔ ان دریافتوں کے ذریعے تیار کی گئی جیولوجیکل رپورٹس کو نئے کوئلے کے بلاکس کی نیلامی کے لیے استعمال کیا جاتا ہے اور اس کے بعد لاگت کامیاب مختص یا الاٹ کرنے والے سے وصول کی جاتی ہے۔
ش ح۔ ش ت۔ج
Uno-5920
(
وزارت دفاع
بھارتی فوجی دستہ روس میں فوج کے بین الاقوامی کھیل کودمقابلوں میں حصہ لے گا
نئی دہلی09 اگست2021: بھارتی فوج کا 101 ممبروں پر مشتمل دستہ 22 اگست سے 4ستمبر 2021 تک فوج کے بین الاقوامی کھیل کود مقابلے 2021 میں شرکت کے لئے روس روانہ ہوگا۔ یہ دستہ آرمی اسکاؤٹ ماسٹرس مقابلے  ، ایلبرو س رنگ ، پولر اسٹار ، اسنائپر فرنٹئر اور سیف روٹ گیمس میں حصہ لے گا اور اونچائی والے دشوارگزار علاقوں ، آپریشن ان سنو، اسنائپر ایکشن کمباڈ انجنٹرنگ میں مختلف ڈرلس میں اپنی مہارت پیش کرے گا۔ یہ دستہ اوپن واٹر اور فالکن ہنٹنگ گیمز کے لئے ایک ایک مشاہد بھی بھیجے گا، جس میں شرکت کرنے والی ٹیموں کی طرف سے پونٹون برج لیئنگ اور یو اے وی کرو اسکلس کی رونمائی کی جائے گی۔
ہندوستانی فوجی دستہ اسکریننگ کی تین سطحوں کے بعد فوج کے بہترین مختلف حصوں سے منتخب کیا گیا ہے۔ ان سالانہ کھیلوں میں شرکت دنیا کی فوجوں میں بھارتی دستے کی پیشہ ورانہ صلاحیت کی سطح کی ایک جھلک ہے۔ یہ مقابلے فوج سے فوج کے درمیان تعاون کو بھی نمایاں کرتے ہیں۔ پچھلی بار بھارت جیسلمیر میں آرمی اسکاؤٹس ماسٹرکمپٹیشن میں 8 ملکوں میں پہلے مقام پرآیا تھا۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے وزیر جناب نارائن رانے نے کھادی کے نئے پروڈکٹس - کھادی بیبی ویئر اور انوکھا ہینڈمیڈ پیپر ‘یوز اینڈ تھرو' سلپر لانچ کیے
نئی دہلی، 15 جولائی، 2021 :
ایم ایس ایم ای کے وزیر جناب نارائن رانے نے آج نئی دہلی کے کناٹ پلیس واقع کھادی انڈیا کے اہم شوروم میں کھادی کے دو نئے خصوصی پروڈکٹس رینج-کھادی کاٹن بیبی ویئر اور انوکھا ہینڈمیڈ پیپر سلپر لانچ کیے ۔ اس موقع پر ایم ایس ایم ای وزیر مملکت جناب بھانوپرتاپ سنگھ ورما اور کے وی آئی سی کے چیئرمین جناب ونئے کمار سکسینہ بھی موجود تھے۔ دونوں وزرا نے کھادی کے پروڈکٹس کے رینج کی تعریف کی۔
نئی مصنوعات میں چھوٹے بچوں کے لئے کھادی کی اب تک کی پہلی کاٹن کلودنگ شامل ہیں ۔ سب سے پہلے، کے وی آئی سی نے نوزائدہ بچوں اور دو سال تک کے بچوں کے لئے بلومر اور نیپی کے ساتھ-ساتھ سلیولیس کپڑے  اور فراک بھی لانچ کیا ہے۔ کے وی آئی سی نے صد فیصد ہاتھ سے بنے ہوئے اور ہاتھ سے گونتھے ہوئے کاٹن فیبرک کا استعمال کیا ہے جو بچوں کی ملائم اور حساس جلد کے لئے نرم ہے اور انہیں کسی بھی طرح کے ریش یا جلد کی جلن سے بچاتا ہے۔
وزرا نے کھادی کا ہینڈمیڈ پیپر ‘یوز اینڈ تھرو’ سلپر بھی لانچ کیا جسے بھارت میں پہلی مرتبہ ڈیولپ کیا گیا ہے۔ یہ ہینڈمیڈ پیپر سلپر صدفیصد ماحول دوست اور کفایتی ہے۔ ان سلپروں کو بنانے میں استعمال شدہ ہاتھ سے تیار پیپر پوری طرح لکڑی -سے پاک ہوتا ہے اور سوتی اور ریشم اور زرعی باقیات سے بنایا جاتا ہے۔ یہ سلپر ہلکے ہوتے ہیں اور سفر اور گھر ، ہوٹل، روم ، اسپتالوں، پوجا کی جگہوں ، لیبارٹریوں وغیرہ جیسے انڈوراستعمال کے لئے سب سے زیادہ موزوں ہیں۔ یہ صفائی کے نقطہ نظر سے بھی بہت موثر ہے۔
جہاں کاٹن بیبی ویئر کی ایک پیس کی قیمت 599 روپئے رکھی گئی ہے ، ہینڈمیڈ پیپر سلپروں کی قیمت فی جوڑی صرف 50 روپئے ہے۔ ان دونوں نئے پروڈکٹس کی خرید اری کناٹ پلیس کے کھادی شوروم سے اور کے وی آئی سی کے آن لائن پورٹل www.khadiindia.gov.in کے ذریعہ کی جاسکتی ہے۔
نئے کھادی پروڈکٹس کو لانچ کرنے کے دوران جناب رانے نے ماحول دوست اور پائیدار مصنوعات کی بڑے پیمانے پر مارکیٹنگ پر زور دیا۔ انہوں نے کہا کہ اس شعبے میں بڑے بازار حصہ داری کے حصول کے ذریعہ، کے وی آئی سی روزگار کے زیادہ مواقع پیدا کرسکتا ہے اوروسیع طور پر اپنا کنزیومر بیس بڑھا سکتا ہے۔
کے وی آئی سی کے چیئرمین جناب سکسینہ نے کہا کہ ہینڈمیڈ پیپر ‘یوز اینڈ تھرو’ سلپر کے وی آئی سی کے ذریعہ ہینڈمیڈ پیپر انڈسٹری کی مدد کرنے اور کاریگروں کے لئے پائیدار روزگار پیدا کرنے کے مقصد سے تیار کیے گئے ہیں ۔ انہوں نے کہا کہ یہ پہلی مرتبہ ہے کہ کے وی آئی سی نے بیبی ویئر تیار کرنے کے شعبے میں قدم رکھا ہے۔
وزیراعظم کا دفتر
وزیر اعظم نے اتکل دیبس کے موقع پر عوام کو مبارکباد دی
وزیر اعظم جناب نریندر مودی نے اتکل دیبس کے موقع پر پر عوام کو مبارکباد دی ہے۔
وزیر اعظم جناب مودی نے اپنے ایک ٹویٹ میں کہا:
"اتکل دیبس پر نیک خواہشات۔ یہ ہمارے ملک کی ترقی میں اڈیشہ، وہاں کے لوگوں اور ثقافت کے بھرپور کردار کو تسلیم کرنے کا دن ہے۔ اڈیشہ کے لوگوں کو آنے والے وقت میں اچھی صحت اور خوشحالی نصیب ہو۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3592
(
وزیراعظم کا دفتر
وزیر اعظم نے ڈاکٹر راجندر پرساد کو ان کی یوم پیدائش پر یاد کیا
وزیر اعظم جناب نریندر مودی نے ڈاکٹر راجندر پرساد جی کو ان کی یوم پیدائش پر خراج عقیدت پیش کیا ہے۔
ایک ٹویٹ میں، وزیر اعظم نے کہا؛
’’ڈاکٹر راجندر پرساد جی کو ان کے یوم پیدائش کے موقع پر یاد کررہا ہوں۔ وہ ایک مایہ ناز لیڈر اور جرات و علمی جوش و ولولے کا مظہر تھے۔ وہ ہندوستانی ثقافت سے مضبوطی سے وابستہ تھے اور ہندوستان کی ترقی کے لیے مستقبل کا وژن بھی رکھتے تھے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-13247
(
کیمیکلز اور فرٹیلائزر کی وزارت
ملک میں ریمڈیسیور کی پیداواریت میں تین گنا اضافہ: جناب من سکھ منڈاویہ
ریمڈیسیور پیدا کرنے والے پلانٹس کی تعداد میں بھی تین گنا اضافہ
نئی دہلی، 04 مئی 2021: کیمیکل اور فرٹیلائزرس کے وزیر مملکت جناب من سکھ منڈاویہ نے آج کہا کہ ریمڈیوسیور کی پیداواریت میں تیز رفتاری کے ساتھ اضافہ کیا جا رہا ہے۔ انہوں نے کہا کہ محض کچھ ہی دنوں میں بھارت نے ریمڈیسیور کی تین گنا پیداواری صلاحیت حاصل کر لی ہے اور ہم جلد ہی بڑھتے ہوئے مطالبے کو پورا کر پائیں گے۔
12 اپریل تک پیداواری صلاحیت 37 لاکھ تھی، جو 4 مئی تک بڑھ کر 1.05 کروڑ کے بقدر ہوگئی۔
بڑھتے ہوئے مطالبات کو مدنظر رکھتے ہوئے ریمڈیسیور پیدا کرنے والے پلانٹس کی تعداد ، جو 12 اپریل 2021 تک 20 تھی، وہ 4 مئی 2021 تک بڑھ کر 57 ہوگئی۔
مرکزی وزیر نے کہا کہ وزیر اعظم جناب نریندر مودی کی قیادت میں حکومت کورونا سے نبردآزمائی میں انتھک کوششیں کر رہی ہے۔
بہت چھوٹی، چھوٹی اور درمیانی صنعتوں کی وزارت
کچھ کے سفید رن میں منعقد شاندار ’کھادی فیشن شو ‘ نے ناظرین کو مسحور کردیا
وزیراعظم جناب نریندر مودی کے ’ ملک کے لئے کھادی ‘ اور’ فیشن کے لئے کھادی‘ کے ویژن کو شرمندہ تعبیر کرنے کی سمت ایک قدم آگے بڑھاتے ہوئے کھادی اور گرام اُدھیوگ کمیشن  نے 29 جنوری ، 2023 کو ’ کچھ کے رن ‘ میں سالٹ-پین  کی سفید زمین پر ایک دلچسپ میگا ’کھادی فیشن شو ‘ کا انعقاد کیا گیا۔ کچھ کے رن میں منعقد یہ میگا پروگرام کے وی آئی سی کا اپنی نوعیت کا پہلا انعقاد تھا۔ اس کا مقصد کھادی کو ملک بیرون ملک کے بازار میں نوجوانوں کے بیچ مقبول بنانا اور ثقافتی وراثت اور آرٹ کو بروغ دینا تھا۔ اس کا انعقاد کے وی آئی سی کے ’کھادی کے لئے بہترین مرکز‘ کی کوشش سے کیا گیا تھا۔ اس مرکز کا مقصد کھادی کے نئی جہات قائم کرنا، کھادی ملبوسات کے بہترین ڈیزائن کو مزید فروغ دینا، کھادی فیشن کے فروغ کے لئے معاون ایکسسسیریز کو فروغ دینا اور پوری دنیا میں کھادی کوایک برانڈ کے طور پر بڑھاوا دینا ہے۔ گجرات کے گاندھی نگر واقع این آئی ایف ٹی کے طلبا نے اس کھادی فیشن پروگرام میں فیشن کیٹ واک کرکے اس انعقاد کو مزید دلچسپ بنایا۔
اس موقع پر کے وی آئی سی کے چیئرمین جناب منوج کمار نے بتایا کہ کمیشن نے پہلی بار ’ کچھ کے رن ‘ میں اس طرح کا ایک دلچسپ کھادی میگا فیشن شو منعقد کیا ہے۔ انہوں نے مزید کہا کہ یہ ’ کھادی ‘ کے برانڈ کے فروغ کا وسیلہ بنے گا اور کھادی کو پسند کرنے والوں کے بیچ نئے ڈیزائنوں کی تشہیر کرے گا۔ اس کے علاوہ یہ ترقی یافتہ ہندوستان کے عزم کو پورا کو پورا کرنے کے لئے وزیراعظم جناب نریندر مودی کی کوششوں میں تحریک کا باعث بنے گا اور ’ آتم نربھربھارت ‘ کی سوچ کو آگے بڑھائے گا۔ اس رن شو کو دیکھنے کے لئے بڑی تعداد میں سیاح موجود تھے۔ اس موقع پر لوک گلوگار جناب بورے لال نے مقامی لوگوں کے بیچ مقبول لوک گیتوں کو پیش کیا، جس نے لوگوں کو مسحور کردیا۔
شہری ہوابازی کی وزارت
ڈیجی یاترا کے تحت، مسافروں کا ڈیٹا ان کے اپنے آلے  میں محفوظ کیا جاتا ہے نہ کہ مرکزی اسٹوریج میں
ڈیجی یاترا ، چہرے کی شناخت والی ٹیکنالوجی کا استعمال کرتے ہوئے بائیو میٹرک بورڈنگ سسٹم کے لیے شہری ہوابازی کی وزارت کی ایک پہل ہے
ڈیجی یاترا کے تحت، مسافروں کا ڈیٹا ان کے اپنے آلے میں محفوظ کیا جاتا ہے نہ کہ مرکزی اسٹوریج میں۔ تمام مسافروں کے ذاتی شناخت سے متعلق معلومات کے لئےکوئی مرکزی اسٹوریج نہیں ہے ۔ تمام مسافروں کا ڈیٹا خفیہ اشاراتی زبان میں منتقل کرکے ان کے اسمارٹ فون کے وائلٹ میں محفوظ کردیا جاتا ہے۔ اس کا اشتراک صرف مسافر اوراس کے سفر سے متعلق ہوائی اڈے کے درمیان ہوتا ہے، جہاں مسافر کی ڈی جی یاترا کی آئی ڈی کی توثیق کی ضرورت ہوتی ہے۔ پرواز کی روانگی کے 24 گھنٹے کے اندر ہوائی اڈے کے سسٹم سے ڈیٹا صاف کر دیا جاتا ہے۔ ڈیٹا مسافروں کے ذریعے صرف اس وقت جب وہ سفر کرتے ہیں اور صرف اصل ہوائی اڈے پر براہ راست شیئر کیا جاتا ہے۔
ڈیٹا کو کسی دوسرے ادارے کے ذریعے استعمال نہیں کیا جا سکتا کیونکہ یہ اشاراتی زبان میں منتقل کردیا گیا ہے۔ یہ عمل رضاکارانہ ہے، اورایک ایسے سفر کی سہولت فراہم کرتا ہے جس میں کسی قسم کی رکاوٹ ، پریشانی ، اورصحت کے مسائل کاسامنا نہیں کرنا پڑتا۔
15 مارچ 2023 کو، ایک ٹویٹر صارف کو جواب دیتے ہوئے، شہری ہوا بازی اور اسٹیل کے وزیر، جناب جیوترادتیہ ایم سندھیا نے ٹویٹ کیا، ’’مسافروں کی ذاتی معلومات کا ڈیٹا کسی مرکزی ذخیرے میں یا ڈیجی یاترا فاؤنڈیشن کے ذریعہ محفوظ نہیں کیا جاتا ہے۔ ڈیٹا مسافر کے اپنے فون میں ڈیجی یاترا کے وائلٹ میں محفوظ ہے۔ یقین رکھیں، کوئی ڈیٹا اکٹھا یا ذخیرہ نہیں کیا جا رہا ہے‘‘۔
ڈیجی یاترا چہرے کی شناخت کی ٹیکنالوجی کا استعمال کرتے ہوئے بائیو میٹرک بورڈنگ سسٹم کے لیے شہری ہوا بازی کی وزارت کی ایک پہل ہے۔ اس کا مقصد ہوائی اڈوں پر مسافروں کو ایک خوشگوار اورکسی بھی قسم کی پریشانی سے پاک تجربہ فراہم کرنا ہے۔ اس کا بنیادی مقصد متعدد ٹچ پوائنٹس پر ٹکٹ اور آئی ڈی کی تصدیق کی ضرورت کو ختم کرکے اور ڈیجیٹل فریم ورک کا استعمال کرتے ہوئے موجودہ انفراسٹرکچر کے ذریعے بہترنتائج کے حصول کے ذریعے مسافروں کے تجربے کو بڑھانا ہے۔
وزارت خزانہ
سی بی ڈی ٹی نے مالی سال 23-2022 کی دوسری سہ ماہی کے لیے فارم 26 کیو میں ٹی ڈی ایس اسٹیٹمنٹ بھرنے کی مقررہ تاریخ آگے بڑھا دی
نظرثانی شدہ اور اپ ڈیٹ کردہ فارم 26 کیو میں ٹی ڈی ایس اسٹیٹمنٹ بھرنے میں پیش آ رہی دقتوں کے مدنظر، سینٹرل بورڈ آف ڈائرکٹ ٹیکسز  نے مالی سال 23-2022 کی دوسری سہ ماہی کے لیے فارم 26 کیو بھرنے کی مقررہ تاریخ 31 اکتوبر، 2022 سے بڑھا کر 30 نومبر، 2022 کر دی ہے۔
اس کے لیے سی بی ڈی ٹی نے سرکلر نمبر 2022/21 اِن ایف نمبر 2022/25/275-آئی ٹی  مورخہ 27.10.2022 جاری کیا ہے۔ مذکورہ سرکلر www.incometaxindia.gov.in پر دستیاب ہے۔
امور داخلہ کی وزارت
ایس ڈی آر ایف کے تحت 20-2019 کے دوران طوفان سے متاثر ہ ریاستوں مغربی بنگال اور اوڈیشہ کے لئے 414.90 کروڑروپے اور 552 کروڑروپے پہلے ہی جاری کئے جاچکے ہیں
نئیدہلی 05دسمبر۔پی آئی بی کی پریس ریلیز آئی ڈی 1594670 ، بتاریخ 3دسمبر 2019 ،جس کی سرخی ’’ ایس ڈی آر ایف کے تحت ’بلبل طوفان سے متاثرہ ریاستوں مغربی بنگال اور اوڈیشہ کو مرکز نے بتدریج 414.90 کروڑ روپے اور 552 کروڑروپے جاری کئے ہیں‘‘ تھی، میں جاری کیا گیا فنڈ غلطی سے طوفان بلبل سے منسلک ہوگیا تھا ۔
اس سلسلے میںوضاحت کی جاتی ہے کہ یہ فنڈ ریاستوں کو ان کے ایس ڈی آر ایف میں طوفان سمیت قدرتی آفات کے لئے راحت کے کاموں میں خر چ کرنے کے واسطے پیشگی مہیا کرائے گئے ہیں۔ سال 20-2019 کے دورا ن ایس ڈی آر ایف کے تحت طوفان سے متاثرہ ریاستوں مغربی بنگال اور اوڈیشہ کو 414.90 کروڑروپے اور 552 کروڑروپے پہلے ہی جاری کئے جاچکے ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
U-5577
(Visitor Counter : 49
وزیراعظم کا دفتر
نینو یوریا ہمارے کسانوں کی زندگی میں طویل مدتی تبدیلی لانے کی ہماری مختلف کوششوں کا ایک حصہ ہے: وزیر اعظم
وزیر اعظم جناب نریندر مودی نے ہندوستانی کسانوں کی زندگی میں طویل مدتی مثبت تبدیلیاں لانے میں نینو یوریا کے فوائد کی تعریف کی ہے۔
زراعت اور کسانوں کی بہبود کی مرکزی وزیر مملکت محترمہ شوبھا کرندلاجے کا ایک ٹویٹ شیئر کرتے ہوئے، وزیر اعظم نے ٹویٹ کیا؛
’’یہ ہمارے کسانوں کی زندگی میں طویل مدتی تبدیلی لانے کی ہماری مختلف کوششوں کا ایک حصہ ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
03-03-2023))
U-2294
(
اقلیتی امور کی وزارتت
پردھان منتری جن وکاس کارریہ کرم پر ملک میں اقلیتوں کے ارتکاز والے 1300 منتخب علاقوں میں عمل ہو رہا ہے: جناب مختار عباس نقوی
نئی دہلی،17 ستمبر، اقلیتوں کے امور کے وزیر جناب مختار عباس نقوی نے آج لوک سبھا میں ایک سوال کے تحریری جواب میں بتایا کہ اقلیتی امور کی وزارت جن مختلف اسکیموں پر عمل کر رہی ہے ان میں سے صرف ایک اسکیم یعنی پردھان منتری جن وکاس کارریہ کرم  مرکز کی نگرانی والی اسکیم ہے جس کے تحت ریاستی حکومتوں کو فنڈ جاری کیے جاتے ہیں۔
پردھان منتری جن وکاس کارریہ کرم  کو 2018 میں دوبارہ مرتب کیا گیا تھا اور اب اس پر اقلیتوں کے ارتکاز والے 1300 منتخب علاقوں  پر عمل کیا جارہا ہے۔ جس کا مقصد متعلقہ علاقوں میں سماجی اقتصادی، بنیادی ڈھانچے اور بنیادی سہولتوں کو فروغ دینا ہے۔زیادہ علاقوں کو اس اسکیم کے تحت لانے کی غرض سے پی ایم جے وی کے علاقوں کی تعداد جو بنیادی طور پر 90 اضلاع تھی بڑھا کر 308 کردی گئی ہے۔ جن میں 870 بلاک 321 قصبے اور 109 ضلع صدر دفاتر شامل ہیں۔
دو ہزار چودہ- پندرہ سے 2019-20 تک راجستھان کے ایم سی اے ایس میں اسکیم کے پروجیکٹوں کے لیے 291.14 کروڑ روپئے مخصوص کیے گئے ہیں جن میں سے 88.57 کروڑ روپئے ریاست راجستھان کے الور ضلع کے ایم سی اے ایس کے لیے مختص کیے گئے ہیں۔
وزارت دفاع
وزیر دفاع نے اپنے اسرائیلی ہم منصب کے ساتھ بذریعہ ٹیلیفون گفتگو کی، 'خود انحصار ہندوستان کے تحت سو دیسی دفاعی مینوفیکچرنگ کے لئے حکومت کی ترجیح کی نشاندہی کی
جناب راج ناتھ سنگھ نے مشترکہ منصوبوں میں اپنی سرمایہ کاری کوفروغ دینے اور خاص طور پربہتر ٹیکنالوجی میں باہمی تعاون کے شعبوں کی نشاندہی کے لیے اسرائیل کی صنعتوں مدعو کیا
وزیر دفاع راج ناتھ سنگھ نے 03 مارچ ، 2022 کو اپنے اسرائیلی ہم منصب جناب یوو گیلانٹ کے ساتھ بذریعہ ٹیلیفون بات چیت کی۔ دونوں وزراء کے مابین یہ پہلی بات چیت تھی۔ وزیر دفاع نے جناب گیلانٹ کو اسرائیل کے وزیر دفاع کی حیثیت سے ان کی تقرری پر مبارکباد پیش کی۔
جناب راج ناتھ سنگھ نے ’خود انحصار ہندوستان ‘ کے تحت دفاعی سازوسامان کی گھریلو تیاری کے لئے حکومت کی ترجیح کی نشاندہی کی۔ انہوں نے ہندوستان میں ایک متحرک اور عالمی معیار کے دفاعی مینوفیکچرنگ ماحولیاتی نظام کے فروغ کے لئے اسرائیلی صنعتوں کے تعاون کا شکریہ ادا کیا ۔ علاوہ ازیں وزیر دفاع نے اسرائیلی صنعتوں کو دعوت دی کہ وہ ہندوستانی کمپنیوں کے ساتھ مشترکہ منصوبوں میں اپنی سرمایہ کاری کوبڑھائیں ، جس کا مقصد خاص طور پر بہتر ٹیکنالوجی میں باہمی تعاون کے شعبہ کو فروغ دینا اور نشاندہی کرنا ہے ۔ انہوں نے حال ہی میں اختتام پذیر ایرو انڈیا 2023 کے دوران ہندوستانی اور اسرائیلی کمپنیوں کے مابین کچھ اہم معاہدے پر دستخط کرنے پر خوشی کا اظہار کیا۔
اسرائیل کے وزیر دفاع نے خطے میں ہندوستان کے مثبت کردار پر روشنی ڈالی اور دونوں ممالک کے مابین اسٹریٹجک شراکت کو بڑھانے میں اپنی حکومت کی گہری دلچسپی کا اظہار کیا ۔ دونوں وزراء نے گذشتہ سال اپنائے گئے ’وژن اسٹیٹمنٹ ‘ کے فریم ورک کے تحت دوطرفہ دفاعی تعلقات کو مزید مضبوط کرنے کے اپنے عزم کا اعادہ کیا ۔
۔۔۔۔۔۔۔۔۔۔۔۔۔۔۔۔۔۔۔۔۔

2297
(Visitor Counter : 70
کوئلے کی وزارت
وزیر جناب راؤ صاحب پاٹل دانوے نے کوئلے کے شعبے سے اپیل کی کہ کوئلے کی پیداواری کو مزید بڑھایا جائے اور برآمد کو کم کیاجائے
وزارت کوئلہ کی آزادی کا امرت مہوتسو کی تقریبات کے عظیم الشان ہفتے کا افتتاح کیا گیا
نئی دہلی:07،مارچ،2022۔کوئلے، کانکنی اور ریلویز کے وزیر مملکت جناب راؤ صاحب پاٹل دانوے نے آج یہاں وزارت کوئلہ کی آزادی کا امرت مہوتسو تقریبات کے عظیم الشان ہفتے کا افتتاح کیا۔ کوئلے، کانکنی اور پارلیمانی اُمور کے مرکزی وزیر جناب پرہلاد جوشی نے ورچوئل طور پر تقریبات میں شرکت کرتے ہوئے کہا کہ ہمارے ملک کی جدوجہد آزادی کے دوران مردوں، خواتین اور نوجوانوں کے ذریعے پیش کی گئی قربانیوں کو آنے والی نسلیں ہمیشہ یاد رکھیں گی۔ انہوں نے کوئلے کے شعبے سے اپیل کی کہ وہ توانائی کے شعبے اور آتم نربھر بھارت میں مزید تعاون پیش کرے۔
تقریب سے خطاب کرتے ہوئے وزیر جناب راؤ صاحب پاٹل دانوے نے کوئلے کے شعبے سے اپیل کی کہ وہ پروڈکشن کو مزید بڑھائے تاکہ درآمد کو کم کیا جاسکے اور ملک کی توانائی کی سلامتی کو مزید بڑھایا جاسکے۔ وزیر موصوف نے اس بات کی ضرورت پر زور دیا کہ کوئلے کی پی ایس یوز کے ذریعے سماجی ذمہ داری کی تکمیل کی جائے۔ انہوں نے مزید کہا کہ پائیدار کانکنی کی ضروریات کو یقینی بنایا جائے تاکہ ماحول کی اور کانکنی کے قرب وجوار میں رہنے والے لوگوں کی حفاظت کو یقینی بنایا جاسکے۔
شاندار ہفتے کی تقریبات میں معزز شخصیات کا استقبال کرتے ہوئے کوئلے کی وزارت کے سکریٹری ڈاکٹر انیل کمار جین نے اس بات کا اعادہ کیا کہ ان کی وزارت ملک کی توانائی کی ضروریات کی تکمیل میں اہم رول ادا کررہی ہے۔ انہوں نے مزید کہا کہ نئے بین الاقوامی ترقیات کی وجہ سے ایندھن کی قیمتیں جس میں کوئلہ بھی شامل ہے، عالمی طور پر بڑھ رہی ہیں۔ انہوں نے کہا کہ ابھی تک کول انڈیا لمیٹیڈ  توانائی کے شعبے کی ضروریات کے بڑے حصے کی تکمیل کررہی ہے۔ ڈاکٹر جین نے کہا کہ کھانا بنانے والے کوئلے کی پروڈکشن کیلئے مزید تلاشی مہم کی ضرورت ہے تاکہ درآمدات کو مزید کم کیا جاسکے۔
تقریبات کے حصے کے طور پر وزارت کے ذریعے کئی یادگاری پروگرام اور سرگرمیاں انجام دی جائیں گی جو کوئلے کے شعبے میں ہندوستان کی سب سے بہتر حصولیابیوں کی نمائش کریں گی اور مستقبل کا لائحہ عمل وضع کریں گی۔ یہ پائیدار کانکنی کے میدان میں ہونے والی حصولیابیوں اور پہل قدمیوں پر اور کاربن کے اثرات کو کم کرنے، کاربن کے غیرجانبداری ہدف کو پورا کرنے اور مؤثر کانکنی آپریشن کے توسط سے متبادل درآمد پر روشنی ڈالیں گی۔ اسی طرح کانکنی کے علاقے میں مقامی برادریوں/ دیہی آبادی کے سماجی- اقتصادی حالات پر مثبت اثرات کے مرتب ہونے اور تازہ ترین صاف کوئلے سے متعلق ٹیکنالوجیز جیسے کہ کول بیڈ میتھین اور کوئلے سے حاصل شدہ ہائیڈروجن کے ظہور پر روشنی ڈالیں گی۔
کوئلے اور اس سے متعلقہ شعبہ جات کے موضوع پر معزز شخصیات کے ذریعے گفتگو، سی آئی ایل اور این ایل سی آئی ایل کے ذریعے پائیدار کانکنی کے موضوع پر مختصر فلموں کی نمائش لوگوں کے حق میں کی گئی پہل قدمیوں اور خون کے عطیہ کے کیمپ تقریب کے عظیم الشان ہفتے کی کچھ جھلکیاں تھیں۔
ایڈیشنل سکریٹریز جناب ونود کمار تیواری، جناب ایم ناگاراجو اور وزارت کوئلہ کے دوسرے سینئر حکام نے بھی تقریب میں شرکت کی جس کا انعقاد ڈاکٹر امبیڈکر انٹرنیشنل سینٹر کی جانب سے کیا گیا تھا۔
-----------------------
ش ح۔ا ک ۔ ع ن
U NO: 2333
(Visitor Counter : 134
وزارت سیاحت
سیاحت کی وزارت نے 15واں ویبینار "بروشر سے آگے پنجاب" کا انعقاد کیا؛ یہ ویبینار دیکھو اپنا دیش ویبینار سیریز کے تحت منعقد کیا گیا
نئی دہلی، 06 مئی 2020 / بہت سی سیاحتی جگہیں کافی زیادہ قابل دید ہوتی ہیں اور کچھ ایسی ہوتی ہیں جو ریاستی خطے سے باہر ہوتی ہیں اور ان کے بارے میں لوگ بہت کم جانتے ہیں۔ سیاحت کی وزارت کا دیکھ اپنا دیش ویبینار 05 مئی 2020 کو منعقد کیا گیا جس کا عنوان تھا بروشر سے آگے پنجاب۔ اس ویبینار میں اس کے موضوع کے ساتھ پوری طرح انصاف کیا گیا۔
جو دو سڑکیں الگ الگ راستوں پر جا رہی ہوتی ہیں اور ان میں سے ایک پر کم سفر کیا جاتا ہے اس کی وجہ سے دنیا میں فرق پیدا ہوتا ہے۔ لہذا جب ہم سفر میں کم استعمال ہونے والی سڑک کا استعمال شروع کر دیتے ہیں تو ہم انتہائی درجے کی خوبصورتی سے دوچار ہوتے ہیں۔ ہمیں اندیکھی جگہوں ، انسنی چیزوں کا تجربہ ہوتا ہے۔ یہ ویبینار پنجاب کی ایسے ہی کم مقبول جگہوں کے بارے میں تھا جہاں سیاح بہت کم تعداد میں جاتے ہیں۔
یہ ویبینار محترمہ شلپا سرما نے پیش کیا۔ جو اس ویبینار کی بانی ہیں لیکن فی الحال اس سے الگ ہیں۔ اس ویبینار کو پیش کرنے میں محترمہ پونیت اندر کور سدھو نے بھی حصہ لیا جو سفر ناموں کی مصنف ہیں اور کھانوں کی نقاد ہیں ۔ ان دونوں ہی شخصیتوں نے پنجاب کے تین علاقوں ماجھا، دوابا اور مالوا کو اجاگر کیا۔ اس پرزینٹیشن میں پنجاب کی ثقافت اور عمارتی وراثت کی تفصیل بتائی گئی جس کی اہمیت یہ ہے کہ ان وراثتی باقیات کی خاصیت یہ ہے کہ ان کا تعلق ہڑپہ عہد ، بودھ مقدثات، افغانستان کے ذریعے چھوڑے گئے سنگ میل اور مغل دور کی نشانیوں سے ہے۔ اس ویبینار کو پیش کرنے والوں نے ماضی کے پنجاب کے رجواڑوں ، برطانوی دور کی چھاؤنیوں ، شہیدوں کی یادگاروں ، عقیدت کی جگہوں اور متحرک تہواروں کی کہانیاں بھی بیان کیں۔
پریزینٹرز نے مختلف شہروں اور گھر میں ہی رہنے کے تصور کی بات کی جس سے مقامی لوگوں ، ان کی ثقافت ، ان کے کھانوں اور ان کی مقامی خاصیتوں کا ذکر کیا جس سے ان سیاحوں کو پنجاب کے ماحول کے بارے میں معلومات حاصل ہوئی۔ پرزینٹیشن میں لوہڑی، بسنت پنچمی، ہولی، بیساکھی، تیج ، دیوالی اور دنیا کے قدیم ترین میوزک فیسٹیول ہری ولبھ سنگیت سمیلن کی باتیں بھی بتائی گئیں۔
ویبینارس کے اجلاس اب اس ویب سائٹ پر دستیاب ہیں :
//www.youtube.com/channel/UCbzIbBmMvtvH7d6Zo_ZEHDA/featured یہ اجلاس حکومت ہند کی وزارت سیاحت کے سبھی سوشل میڈیا ہینڈلز پر بھی دستیاب ہے۔
اگلا ویبینار 7 مئی 2020 کو صبح 11 بجے منعقد ہوگا جس کا عنوان ہے گوا : ثقافت کی اہم باتیں جس میں اس ثقافتی لین دین کے بارے میں صدیوں پرانی خاصیتوں کے بارے میں بتایا جائے گا جن کا تعلق موسیقی ، کھانے، فن تعمیر اور پینٹنگ وغیرہ سے ہے۔
https://bit.ly/2SPNo0T
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2331
(Visitor Counter : 111
وزیراعظم کا دفتر
وزیر اعظم 30 ستمبر کو سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور کا افتتاح کریں گے
وزیر اعظم راجستھان میں چار نئے میڈیکل کالجوں کا بھی سنگ بنیاد رکھیں گے
وزیر اعظم جناب نریندر مودی 30 ستمبر 2021 کو صبح 11 بجے ویڈیو کانفرنسنگ کے ذریعے سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور کا افتتاح کریں گے اور راجستھان کے بانسواڑہ ، سیروہی ، ہنومان گڑھ اور دوسا اضلاع میں چار نئے میڈیکل کالجوں کا سنگ بنیاد بھی رکھیں گے۔
یہ میڈیکل کالجز مرکزی اسپانسرڈ اسکیم کے تحت "ضلع/ ریفرل ہسپتالوں کے ساتھ منسلک نئے میڈیکل کالجوں کے قیام"کے لیے منظور کیے گئے ہیں۔ میڈیکل کالجوں کے قیام کے لیے ترجیح، ناکافی طور پر سہولت کے حامل، پسماندہ اور آرزومند اضلاع کو دی جاتی ہے۔ اسکیم کے تین مراحل کے تحت ، ملک بھر میں 157 نئے میڈیکل کالجوں کی منظوری دی گئی ہے۔
سی آئی پی ای ٹی کے بارے میں
حکومت راجستھان کے ساتھ مل کر ، حکومت ہند نے سی آئی پی ای ٹی: انسٹی ٹیوٹ آف پیٹرو کیمیکلز ٹیکنالوجی ، جے پور میں قائم کیا ہے۔ یہ اپنے طور پربرقرار رہنے اور اپنے اخراجات کو پورا کرنے کی صلاحیت کا حامل ہےاور پیٹرو کیمیکل اور اس سے وابستہ صنعتوں کی ضروریات کے لیے پوری طرح وقف ہے۔ یہ نوجوانوں کو ہنر منداور تکنیکی طور پر پیشہ ور بننے کے لیے تعلیم و تربیت فراہم کرے گا۔
اس موقع پر مرکزی وزیر جناب منسکھ منڈاویہ اور راجستھان کے وزیراعلیٰ اشوک گہلوت بھی موجود ہوں گے۔